arnastofnun/IGC-2024 huggingface dataset:
S-71/2022

1. Mál þetta, sem dómtekið var 7. september sl., höfðaði lögreglustjórinn á Austurlandi með ákæru, útgefinni 5. júlí 2022, á hendur X, kennitala [...], [...], [...]:,, fyrir nytjastuld í [...], með því að hafa, þriðjudagskvöldið 9. febrúar, án heimildar, tekið bifreiðina [...], í eigu A, kt. [...], þar sem hún stóð við [...], [...]og ekið henni að [...]í [...], þar sem ákærði setti bifreiðina inn í skemmu sem hann hefur til umráða og síðan tveimur til þremur vikum síðar dregið bifreiðina frá [...], á óbyggða lóð við [...]á [...].

Telst þetta varða við 1 mgr. 259. gr. almennra hegningarlaga nr. 19/1940 sbr. breytingarlög.

Þess er krafist að ákærði verði dæmdur til refsingar og til greiðslu alls sakarkostnaðar.“

2. Við meðferð málsins fyrir dómi leiðrétti sækjandi efni ákæruskjalsins, en hann vísaði til þess að ártalið 2021 hafi þar fallið niður. Er þetta heimilt, sbr. ákvæði 180. g r. laga nr. 88/2008, enda í samræmi við gögn málsins.

II.

1. Mál þetta barst héraðsdómi 26. júlí sl. og var fyrirkall dómsins útgefið 2. ágúst sl., en birt ákærða 17. sama mánaðar. Við þingfestingu málsins, 7. septembersl., sótti ákærði ekki þing og boðaði eigi lögmæt forföll. Var málið þá dómtekið að kröfu fulltrúa ákæruvalds með vísan til 1. mgr. 161. gr. laga nr. 88/2008 um meðferð sakamála.

Þykir mega jafna framangreindri útivist ákærða til játningar hans með vísan til ofangreindrar lagagreinar, enda fer sú niðurstaða að mati dómsins ekki í bága við rannsóknargögn lögreglu, og þar á meðal skýrslu ákærða hjá lögreglu, dags. 18. maí 2021. Telst brot ákærða því nægjanlega sannað, en það er réttilega heimfært til lagaákvæða í ákæru.

III.

1. Ákærði, sem er fæddur á árinu [...], hefur samkvæmt sakavottorði áður verið dæmdur til refsinga, og síðast, þann 9. nóvember 2021, var það vegna brota gegn 233. g r. almennra hegningarlaga nr. 19/1940, en hann var þá dæmdur í 30 daga skilorðsbundið fangelsi, sem var skilorðsbundið til tveggja ára.

2. Við ákvörðun refsingar ber m. a. að líta til fyrrnefnds skilorðsdóms, og að brot það sem hér er til umfjöllunar var framið fyrir þá refsiákvörðun, sbr. ákvæði 60. g r., sbr. 77. og 78. g r. almennra hegningarlaganr. 19/1940. Verður nefndur skilorðsdómur tekinn upp og ákærða ákvörðuð refsing í einu lagi vegna þessa og þykir refsing hans hæfilega ákveðin 60 daga fangelsi, sem rétt þykir að skilorðsbinda eins og segir í dómsorði.

3. Samkvæmt gögnum málsins féll ekki til neinn sakarkostnaður við rekstur þessa máls.

Af hálfu ákæruvaldsins fór með málið H-kk-nf J-kk-nf aðstoðarsaksóknari.

Ó-kk-nf Ó-kk-nf héraðsdómari kveður upp dóm þennan.

Dómsorð :

Ákærði, X, sæti fangelsi í 60 daga, en fullnustu refsingarinnar skal frestað og falli hún niður að tveimur árum liðnum haldi hann almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.
S-158/2022

Mál þetta, sem var dómtekið 21. september sl., var höfðað með ákæru lögreglustjórans á Norðurlandi eystra, dagsettri 31. maí 2022, á hendur E-kk-þgf Á-kk-þgf Á-kk-þgf, kt. [...], [...], Akureyri, „fyrir fjárdrátt og peningaþvætti:

I.

Með því að hafa á tímabilinu frá lokum febrúar 2020 til byrjun apríl 2020, þegar hann starfaði sem afgreiðslumaður í verslun fyrirtækisins [...] að [...] á Akureyri, dregið sér 381.578 krónur en fjárdrátturinn fór þannig fram að ákærði tók til sín reiðufé sem viðskiptavinir fyrirtækisins borguðu fyrir vörur og þjónustu.

Telst þetta varða við 1. mgr. 247. gr. almennra hegningarlaga nr. 19/1940.

II.

[...]

Einkaréttarkrafa:

[...]“

Af hálfu ákærða er krafist vægustu refsingar sem lög leyfa. Þá er krafist hæfilegrar þóknunar til handa skipuðum verjanda.

Við þingfestingu málsins þann 21. septembersl. féll ákæruvaldið frá ákærulið II um peningaþvætti. Í sama þinghaldi kvaðst lögmaður bótakrefjanda falla frá bótakröfu þar sem bætur væru nú þegar greiddar.

Ákærði hefur komið fyrir dóm og játað sök samkvæmt ákæru svo breyttri. Með játningu hans, sem ekki er ástæða til að efa að sé sannleikanum samkvæm, og gögnum málsins, er nægilega sannað að hann hafi gerst sekur um þá háttsemi sem í ákæru er lýst og þar er réttilega heimfærð til refsiákvæða. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

Ákærði hefur hreinan sakaferil. Ákærði er nú sakfelldur fyrir fjárdrátt. Við ákvörðun refsingar verður litið tilþessað um mörg tilvik var að ræða. Áhinn bóginn verður einnig litið til þess að ákærði gerði samkomulag við bótakrefjanda og hefur nú þegar greitt bætur. Refsing ákærða er ákveðin fangelsi í 45 daga en fresta skal fullnustu refsingarinnar skilorðsbundið, eins og nánar greinir í dómsorði.

Að kröfu ákæruvalds og með vísan til dómsniðurstöðu verður ákærði dæmdur til greiðslu sakarkostnaðar, þ. e. þóknun verjanda síns, á rannsóknarstigi og fyrir dómi, eins og hún ákveðst í dómsorði að virðisaukaskatti meðtöldum.

B-kvk-nf H-kvk-nf aðstoðarmaður dómara kveður upp dóminn.

Dómsorð:

Ákærði, E-kk-nf Á-kk-nf Á-kk-nf, sæti fangelsi í 45 daga. Fresta ber fullnustu refsingarinnar og skal hún falla niður að liðnum tveimur árum frá uppsögu þessa dóms að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði sakarkostnað, þ. e. þóknun skipaðs verjanda síns, S-kk-ef G-kk-ef lögmanns, 383.470 krónur.
S-159/2022

Mál þetta, sem var dómtekið 21. september sl., var höfðað með ákæru lögreglustjórans á Norðurlandi eystra, dagsettri 13. júní 2022, á hendur G-kk-þgf I-kk-þgf I-kk-þgf, kt. [...], [...], Akureyri, „fyrir þjófnað, með því að fimmtudaginn 5. maí 2022, stolið tveimur HP fartölvum og peningaveski með debetkorti og ökuskírteini af skrifstofu Sýslumannsins á Norðurlandi eystra, að Hafnarstræti 107 á Akureyri.

Telst þetta varða við 1. mgr. 244. gr. almennra hegningarlaga nr. 19, 1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði sótti ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að honum fjarstöddum, sbr. 1. mgr. 155. gr. laga nr. 88/2008. Er því heimilt samkvæmt 1. mgr. 161. gr. sömu laga með áorðnum breytingum að leggja dóm á málið að ákærða fjarverandi, enda varðar brot ekki þyngri viðurlögum en þar er áskilið í a-lið og framlögð gögn verða talin nægjanleg til sakfellingar. Verður ákærði sakfelldur fyrir þá háttsemi sem honum er gefin að sök í ákæru og þar er rétt heimfærð til refsiákvæða.

Sakaferill ákærða, að því er hér skiptir máli, er sá að hinn 20. nóvember 2018 hlaut ákærði dóm fyrir þjófnað. Refsing var ákveðin fangelsi í 5 mánuði, skilorðsbundið í 2 ár.

Þá hlaut ákærði dóm hinn 22. október 2019 fyrir m. a. þjófnað. Var um hegningarauka að ræða og refsing ákveðin fangelsi í fjóra mánuði, skilorðsbundið í 2 ár frá birtingu dómsins að telja. Dómurinn var birtur ákærða þann 30. október 2019. Hafði ákærði því staðist skilorð þegar hann framdi brot sitt sem hann er nú sakfelldur fyrir. Fyrri dómar hafa því ekki ítrekunaráhrif við ákvörðun refsingar, sbr. 61. gr. almennra hegningarlaga nr. 19/1940.

Ákærði er nú sakfelldur fyrir þjófnað. Refsing ákærða er ákveðin fangelsi í 60 daga en fresta skal fullnustu refsingarinnar skilorðsbundið, eins og nánar greinir í dómsorði.

Að kröfu ákæruvalds og með vísan til dómsniðurstöðu verður ákærði dæmdur til greiðslu sakarkostnaðar, þ. e. þóknun tilnefnds verjanda síns á rannsóknarstigi, eins og hún ákveðst í dómsorði að virðisaukaskatti meðtöldum.

B-kvk-nf H-kvk-nf aðstoðarmaður dómara kveður upp dóminn.

Dómsorð:

Ákærði, G-kk-nf I-kk-nf I-kk-nf, sæti fangelsi í 60 daga. Fresta ber fullnustu refsingarinnar og skal hún falla niður að liðnum tveimur árum frá uppsögu þessa dóms að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði sakarkostnað, þ. e. þóknun tilnefnds verjanda síns, G-kk-ef M. A-kk-ef lögmanns, 27.900 krónur.
S-166/2022

Mál þetta, sem var dómtekið 28. september sl., var höfðað með ákæru lögreglustjórans á Norðurlandi eystra, dagsettri 10. júní 2022, á hendur H-kk-þgf Ó-kk-þgf, kt. [...], [...], Akureyri, „fyrir eftirtalin þjófnaðarbrot:

I.

Með því að hafa þriðjudaginn 6. júlí 2021, stolið pilsi, nærfötum bol og hálsmeni úr versluninni Lindex í verslunarmiðstöðinni Glerártorgi á Akureyri, en verðmæti þessara muna var samtals að fjárhæð kr. 13.396.

Telst þetta varða við 1. mgr. 244. gr. almennra hegningarlaga nr. 19, 1940.

II.

Með því að hafa mánudaginn 12. júlí 2021, stolið tveimur bolum og buxum úr þessari sömu verslun, en verðmæti hinna stolnu muna voru í það skiptið 7.197 krónur.

Telst þetta varða við 1. mgr. 244. gr. almennra hegningarlaga nr. 19, 1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði sótti ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að honum fjarstöddum, sbr. 1. mgr. 155. gr. laga nr. 88/2008. Er því heimilt samkvæmt 1. mgr. 161. gr. sömu laga með áorðnum breytingum að leggja dóm á málið að ákærða fjarverandi, enda varðar brot ekki þyngri viðurlögum en þar er áskilið í a-lið og framlögð gögn verða talin nægjanleg til sakfellingar. Verður ákærði sakfelldur fyrir þá háttsemi sem honum er gefin að sök í ákæru og þar er rétt heimfærð til refsiákvæða.

Ákærði hefur nokkurn sakaferil en hefur ekki hlotið refsingu síðan 2013. Sakaferill ákærða hefur því ekki áhrif við ákvörðun refsingar. Refsing ákærða er ákveðin fangelsi í 30 daga en fresta skal fullnustu refsingarinnar skilorðsbundið, eins og nánar greinir í dómsorði.

Engan sakarkostnað leiddi af meðferð málsins.

Dómsorð:

Ákærði, H-kk-nf Ó-kk-nf, sæti fangelsi í 30 daga. Fresta ber fullnustu refsingarinnar og skal hún falla niður að liðnum tveimur árum frá uppsögu þessa dóms að telja, haldi ákærði almennt skilorð 57. gr. almennra hegningarlaga nr. 19/1940.
S-258/2022

Mál þetta, sem var dómtekið 16. nóvember, var höfðað með ákæru lögreglustjórans á Norðurlandi eystra, dagsettri 26. ágúst 2022, á hendur H-kk-þgf Þ-kk-þgf B-kk-þgf, kt. [...], [...], [...], „fyrir umferðarlagabrot með því að hafa sunnudaginn 27. mars 2022, ekið dráttarvélinni [...], sviptur ökurétti og undir áhrifum áfengis (í blóðsýni úr ákærða mældist áfengismagn 1,57‰), skamma vegalengd frá heimili sínu að fjárhúsi á bænum og aftur til baka, en til þess að komast þessa vegarlengd þurfti hann að aka um 300 metra eftir [...].

Telst þetta varða við 1. mgr., sbr. 3. mgr. 49. gr. og 1 mgr. 58. gr, sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að ákærði verði sviptur ökurétti samkvæmt 99. gr. og. 101. gr. umferðarlaga nr. 77/2019.“

Af hálfu ákærða er krafist vægustu refsingar sem lög leyfa. Þá er krafist hæfilegrar þóknunar til handa skipuðum verjanda.

Við þingfestingu málsins kvaðst sækjandi breyta ákæru á þann veg að fallið sé frá því ákærði hafi ekið sviptur 300 metra eftir [...]. Eftir standi að ákærði hafi ekið undir áhrifum áfengis skamma vegalengd frá fjárhúsi á bænum þar til hann var stoppaður. Ákærði hefur komið fyrir dóm og játað sök samkvæmt ákæru svo breyttri. Með játningu hans, sem ekki er ástæða til að efa að sé sannleikanum samkvæm, og gögnum málsins, er nægilega sannað að hann hafi gerst sekur um þá háttsemi sem í ákæru er lýst og þar er réttilega heimfærð til refsiákvæða. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

Ákærði gerði sátt við lögreglustjórann á Norðurlandi eystra þann 16. júlí 2018 fyrir að aka undir áhrifum áfengis. Var ákærða gert að greiða 180.000 krónur í sekt og hann sviptur ökurétti í 12 mánuði. Þá gerði ákærði aftur sátt þann 10. mars 2020 fyrir að aka undir áhrifum áfengis. Ákærði hlaut 240.000 króna sekt og hann sviptur ökurétti í 3 ár.

Ákærði er nú sakfelldur fyrir að aka undir áhrifum áfengis. Með ölvunarakstri sínum hefur ákærði ítrekað brot sitt í annaðsinn. Refsing ákærða er ákveðin fangelsi í 30 daga. Með vísan til 3. mgr. 99. gr. umferðarlaga nr. 77/2019 ber að svipta ákærða ökurétti ævilangt.

Að kröfu ákæruvalds og með vísan til dómsniðurstöðu verður ákærði dæmdur til greiðslu sakarkostnaðar, þ. m. t. þóknun skipaðs verjanda síns, eins og hún ákveðst í dómsorði að virðisaukaskatti meðtöldum.

B-kvk-nf H-kvk-nf aðstoðarmaður dómara kveður upp dóminn.

Dómsorð:

Ákærði, H-kk-nf Þ-kk-nf B-kk-nf, sæti fangelsi í 30 daga.

Ákærði er sviptur ökurétti ævilangt.

Ákærði greiði 155.473 krónur í sakarkostnað, þ. m. t. þóknun skipaðs verjanda síns, Á-kk-ef A-kk-ef B-kk-ef J-kk-ef lögmanns, 111.600 krónur.
S-275/2022

Mál þetta, sem var dómtekið í gær, var höfðað með ákæru lögreglustjórans á Norðurlandi eystra, dagsettri 22. ágúst 2022, á hendur D-kk-þgf F-kk-þgf R-kk-þgf, kt. [...], [...], [...], „fyrir umferðarlagabrot, með því að hafa, aðfaranótt mánudagsins 8. nóvember 2021, ekið bifreiðinni [...], sviptur ökurétti og óhæfur til að stjórna ökutækinu örugglega vegna áhrifa ávana- og fíkniefna (í blóðsýni sem tekið var í þágu rannsóknar málsins mældist amfetamín 200 ng/ml og kókaín 27 ng/ml), út af bifreiðastæði við Krambúðina við Borgarbraut á Akureyri, austur Borgarbraut og um Skarðshlíð þar sem lögregla stöðvaði akstur hans.

Teljast brot þessi varða við 1. mgr. sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að honum verði gert að sæta sviptingu ökuréttar samkvæmt 99. og 101. gr. umferðarlaga nr. 77/2019.“

Ákærði hefur komið fyrir dóm og játað sök samkvæmt ákæru. Ákærði krefst vægustu refsingar sem lög leyfa og hæfilegrar þóknunar til handa skipuðum verjanda.

Með játningu ákærða, sem ekki er ástæða til að efa að sé sannleikanum samkvæm, og gögnum málsins, er nægilega sannað að hann hafi gerst sekur um þá háttsemi sem í ákæru er lýst og þar er réttilega heimfærð til refsiákvæða. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

Ákærði gekkst undir sátt þann 15. apríl 2016 fyrir að aka í akstursbanni og undir áhrifum fíkniefna. Ákærða var gert að greiða 90.000 krónur í sekt og hann sviptur ökurétti í fjóra mánuði. Þann 10. október 2018 hlaut ákærði dóm fyrir að aka undir áhrifum fíkniefna og án gildra ökuréttinda. Var refsing ákveðin 620.000 króna sekt og ákærði sviptur ökurétti í 5 ár. Þá hlaut ákærði dóm þann 5. mars 2019 fyrir m. a. líkamsmeiðingar af gáleysi og umferðarlagabrot. Var það brot hegningarauki við dóminn 10. október 2018 og refsing ákveðin fangelsi í 30 daga, skilorðsbundið í tvö ár.

Ákærði er nú sakfelldur fyrir að aka sviptur ökurétti og undir áhrifum ávana- og fíkniefna, en með því hefur ákærði ítrekað brot sitt í annað sinn. Refsing ákærða er ákveðin fangelsi í 45 daga.

Með vísan til 3. mgr. 99. gr. umferðarlaga nr. 77/2019 ber að svipta ákærða ökurétti ævilangt.

Að kröfu ákæruvalds og með vísan til dómsniðurstöðu verður ákærði dæmdur til greiðslu sakarkostnaðar, þ. m. t. þóknun skipaðs verjanda síns, eins og hún ákveðst í dómsorði að virðisaukaskatti meðtöldum.

B-kvk-nf H-kvk-nf aðstoðarmaður dómara kveður upp dóminn.

Dómsorð:

Ákærði, D-kk-nf F-kk-nf R-kk-nf, sæti fangelsi í 45 daga.

Ákærði er sviptur ökurétti ævilangt.

Ákærði greiði 289.091 krónur í sakarkostnað, þ. m. t. þóknun skipaðs verjanda síns, G-kk-ef S-x-x R-kk-ef lögmanns, 111.600 krónur.
S-361/2021

Mál þetta, sem var dómtekið í gær, var höfðað með ákæru lögreglustjórans á Norðurlandi eystra, dagsettri 31. ágúst 2021, á hendur A-kvk-þgf B-kvk-þgf H-kvk-þgf, kt. [...], [...], Reykjavík, „fyrir tilraun til þjófnaðar, með því að hafa fimmtudaginn 15. apríl 2021 í versluninni Lindex í verslunarmiðstöðinni Glerártorgi á Akureyri, í þjófnaðarskyni rifið þjófavörn af gallabuxum í búðinni og klætt sig í buxurnar en starfsmenn verslunarinnar tóku eftir athæfi hennar og tóku af henni buxurnar sem voru að verðmæti 8.999 krónur.

Telst þetta varða við 1. mgr. 244. gr. almennra hegningarlaga nr. 19, 1940.

Þess er krafist að ákærða verði dæmd til refsingar og til greiðslu alls sakarkostnaðar.“

Ákæruvaldið leiðrétti heimfærslu í ákæru en brot ákærðu varðar við 1. mgr. 244. gr., sbr. 20. gr. almennra hegningarlaga nr. 19/1940.

Ákærða sótti ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að henni fjarstaddri, sbr. 1. mgr. 155. gr. laga nr. 88/2008. Er því heimilt samkvæmt 1. mgr. 161. gr. sömu laga með áorðnum breytingum að leggja dóm á málið að ákærðu fjarverandi, enda varðar brot ekki þyngri viðurlögum en þar er áskilið í a-lið og framlögð gögn verða talin nægjanleg til sakfellingar. Verður ákærða sakfelld fyrir þá háttsemi sem henni er gefin að sök í ákæru.

Þann 21. nóvember 2016 hlaut ákærða dóm, m. a. fyrir þjófnað. Var refsing ákveðin fangelsi í þrjá mánuði, skilorðsbundið í tvö ár. Þá hlaut ákærða dóm fyrir þjófnað þann 25. september 2019, fyrri skilorðsdómur frá 2016 var dæmdur upp og refsing ákveðin fangelsi í fjóra mánuði, skilorðsbundið í tvöár. Með broti því sem ákærða er nú sakfelld fyrir rauf hún skilorð fyrrgreinds dóms. Samkvæmt 60. gr. almennra hegningarlaga nr. 19/1940 verður refsing ákærðu samkvæmt þeim dómi dæmd upp og refsing dæmd í einu lagi fyrir öll brotin, sbr. 77. gr sömu laga. Refsing ákærðu er ákveðin fangelsi í fimm mánuði, þykir rétt að fangelsisrefsing hennar verði að hluta til skilorðsbundin samkvæmt heimild í 1. mgr. 57. gr. a almennra hegningarlaga nr. 19/1940 eins og nánar greinir í dómsorði.

Engan sakarkostnað leiddi af meðferð málsins.

B-kvk-nf H-kvk-nf aðstoðarmaður dómara kveður upp dóminn.

Dómsorð:

Ákærða, A-kvk-nf B-kvk-nf H-kvk-nf, sæti fangelsi í fimm mánuði, en fresta skal fullnustu þriggjamánaða fangelsisrefsingarinnar og sá hluti hennar falla niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940.
S-389/2021

Mál þetta, sem var dómtekið 18. janúarsl., var höfðað með ákæru h éraðssaksóknaradagsettri 23. september 2021, á hendur Á-kk-þgf V-kk-þgf S-kk-þgf, kt. [...], [...], [...], „fyrir brot gegn valdstjórninni, með því að hafa mánudaginn 24. ágúst 2020 á samskiptaforritinu Messenger hótað Y, kt. [...], ofbeldi með orðunum „eitt skal ég segja þér og það er að ég og mínir félagar sem eru nú flestir búnir að sitja í fangelsi fyrir morð og ýmislegt ljótt við vitum hver þú ert og við vitum líka um hestana þína svo þú ættir að hugsa þig aðeins um hvað þú ert að gera gömlum manni“. Hótanirnar viðhafði ákærði vegna kæru Y á hendur vini hans, A, sem leiddi til þess að höfðað var sakamál á hendur A.

Telst þetta varða við 1. mgr. 108. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.“

Ákærði sótti ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að honum fjarstöddum, sbr. 1. mgr. 155. gr. laga nr. 88/2008. Er því heimilt samkvæmt 1. mgr. 161. gr. sömu laga með áorðnum breytingum að leggja dóm á málið að ákærða fjarverandi, enda varðar brot ekki þyngri viðurlögum en þar er áskilið í a-lið og framlögð gögn verða talin nægjanleg til sakfellingar. Verður ákærði sakfelldur fyrir þá háttsemi sem honum er gefin að sök í ákæru og þar er rétt heimfærð til refsiákvæða.

Sakaferill ákærða, að því er hér skiptir máli, er sá að þann 13. október 2017 var ákærði dæmdur í Héraðsdómi Norðurlands eystra fyrir líkamsárás. Refsing var ákveðin fangelsi í fjóra mánuði, skilorðsbundið í tvöár. Landsréttur staðfesti ákvörðun refsingar með dómi þann 14. desember 2018.

Ákærði er nú sakfelldur fyrir brot gegn valdstjórninni. Refsing ákærða er ákveðin fangelsi í 60 daga. Ekki þykir tilefni til að skilorðsbinda refsingu ákærða í ljósi sakaferils og eðlis brotsins.

Engan sakarkostnað leiddi af meðferð málsins.

B-kvk-nf H-kvk-nf aðstoðarmaður dómara kveður upp dóminn.

DÓMSORÐ:

Ákærði, Á-kk-nf V-kk-nf S-kk-nf, sæti fangelsi í 60 daga.
S-428/2021

Mál þetta, sem var dómtekið 26. janúar sl., var höfðað með ákæru lögreglustjórans á Norðurlandi eystra, dagsettri 14. október 2021, á hendur B-kk-þgf Í-kk-þgf S-kk-þgf, kt. [...], [...], Akureyri, „fyrir brot á ávana- og fíkniefnalögum með því að hafa föstudagskvöldið 9. október 2020, verið með í söluskyni í vörslum sínum í herbergi sínu á heimili sínu að [...] á Akureyri, 169,59 grömm af amfetamíni og 9 töflur af MDMA (ecstasy).

Telst brot þetta varða við 2. gr., sbr. 5. gr. og 6. gr. laga um ávana- og fíkniefni nr. 65/1974, með síðari breytingum og 2. gr., sbr. 14 gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta upptöku á efni því, sem lögreglan lagði hald á og tilgreind eru í efnaskrám nr. 44.672, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Af hálfu ákærða er krafist vægustu refsingar sem lög leyfa og að hún verði að fullu skilorðsbundin. Þá er krafist hæfilegrar þóknunar til handa skipuðum verjanda.

Ákærði hefur komið fyrir dóm og játað sök samkvæmt ákæru. Með játningu hans, sem ekki er ástæða til að efa að sé sannleikanum samkvæm, og gögnum málsins, er nægilega sannað að hann hafi gerst sekur um þá háttsemi sem í ákæru er lýst og þar er réttilega heimfærð til refsiákvæða. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

Ákærði hefur hreinan sakaferil. Við ákvörðun refsingar verður litið til ungs aldurs ákærða. Refsing ákærða er ákveðin fangelsi í fjóra mánuði en fresta skal fullnustu refsingarinnar skilorðsbundið, eins og nánar greinir í dómsorði.

Að kröfu ákæruvalds, og með vísan til 5. gr. og 6. gr. laga um ávana- og fíkniefni nr. 65/1974 skal ákærði sæta upptöku á þeim efnum er í dómsorði greinir.

Að kröfu ákæruvalds og með vísan til dómsniðurstöðu verður ákærði dæmdur til greiðslu sakarkostnaðar, þ. e. þóknun skipaðs verjanda síns, eins og hún ákveðst í dómsorði að virðisaukaskatti meðtöldum.

B-kvk-nf H-kvk-nf aðstoðarmaður dómara kveður upp dóminn.

Dómsorð:

Ákærði, B-kk-nf Í-kk-nf S-kk-nf, sæti fangelsi í fjóra mánuði. Fresta ber fullnustu refsingarinnar og skal hún falla niður að liðnum tveimur árum frá uppsögu þessa dóms að telja, haldi ákærði almennt skilorð 57. gr. almennra hegningarlaga nr. 19/1940.

Gerð eru upptæk 169,59 grömm af amfetamíni og 9 stykki ecstasy.

Ákærði greiði sakarkostnað, þ. e. þóknun skipaðs verjanda síns, A-kk-ef S-kk-ef lögmanns, 111.600 krónur.